CELEX: 22013D0175
Language: mt
Date: 2013-10-08 00:00:00
Title: Deċiżjoni tal-Kumitat Konġunt taż-ŻEE Nru 175/2013 tat- 8 ta’ Ottubru 2013 li temenda l-Anness XXI (Statistika) tal-Ftehim ŻEE

27.2.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 58/29
               
            DEĊIŻJONI TAL-KUMITAT KONĠUNT TAŻ-ŻEE
      Nru 175/2013
      tat-8 ta’ Ottubru 2013
      li temenda l-Anness XXI (Statistika) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament (UE) Nru 70/2012 tal-Parlament Ewropew u tal-Kunsill tat-18 ta’ Jannar 2012 dwar prospetti tal-istatistika rigward it-trasport ta’ merkanzija bit-triq (1) għandu jiġi inkorporat fil-Ftehim ŻEE
               
            
                  (2)
               
               
                  Ir-Regolament (UE) Nru 70/2012 jirrevoka r-Regolament tal-Kunsill (KE) Nru 1172/98 (2), li hu inkorporat fil-Ftehim ŻEE u li sussegwentement għandu jiġi rrevokat skont il-Ftehim ŻEE.
               
            
                  (3)
               
               
                  L-Anness XXI għall-Ftehim ŻEE għandu għalhekk jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      It-test tal-Punt 7f (ir-Regolament tal-Kunsill (KE) Nru 1172/98) tal-Anness XXI għall-Ftehim ŻEE jiġi sostitwit b’li ġej:
      “32012 R 0070: Ir-Regolament (UE) Nru 70/2012 tal-Parlament Ewropew u tal-Kunsill tat-18 ta’ Jannar 2012 dwar il-prospetti tal-istatistika rigward it-trasport tal-merkanzija bit-triq (ĠU L 32, 3.2.2012, p. 1):
      Għall-finijiet ta’ dan il-Ftehim, id-dispożizzjonijiet tar-Regolament jinqraw bl-adattamenti li ġejjin:
      
                  (a)
               
               
                  Dan ir-Regolament ma japplikax għall-Islanda.
               
            
                  (b)
               
               
                  Dan ir-Regolament ma japplikax għal Liechtenstein, sakemm in-numru ta’ vetturi għat-trasport tal-merkanzija bit-triq irreġistrati fil-Liechtenstein, li regolarment iwettqu operazzjonijiet ta’ trasport tal-merkanzija bit-triq fit-territorju tal-Istati Membri taż-ŻEE, ma jaqbiżx l-400 vettura.
                  Għal dak l-għan, il-Liechtenstein kull sena, l-aktar tard sal-aħħar ta’ April wara s-sena li għaliha jirrelata n-numru, jippreżenta lill-Eurostat in-numru ta’ vetturi għat-trasport tal-merkanzija bit-triq irreġistrati fil-Liechtenstein li regolarment iwettqu operazzjonijiet ta’ trasport tal-merkanzija bit-triq fit-territorju tal-Istati taż-ŻEE. ‘Regolarment’ f’dan il-kuntest għandu jinftiehem bħala li jfisser it-tluq mit-territorju tal-Unjoni Doganali Svizzera-Liechtenstein lejn l-UE aktar minn darbtejn fix-xahar.
                  Malli dan ir-Regolament jibda’ japplika għal-Liechtenstein, il-metodu ta’ ġbir ta’ dejta jiġi adattat għall-karatteristiċi strutturali tat-trasport bit-triq f’dak il-pajjiż, bi ftehim mal-Eurostat. B’mod partikolari, il-Liechtenstein jista’ jibgħat dejta li tkun tkopri biss vetturi li regolarment iwettqu operazzjonijiet ta’ trasport tal-merkanzija bit-triq fit-territorju tal-Istati Membri taż-ŻEE.”
               
            Artikolu 2
      It-testi tar-Regolament (UE) Nru 70/2012 bil-lingwa Islandiża u b’dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fid-9 ta’ Ottubru 2013, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 4
      Din id-Deċiżjoni tiġi ppubblikata fis-Sezzjoni taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment taż-ŻEE tiegħu.
      
         Magħmul fi Brussell, it-8 ta’ Ottubru 2013.
         
            
               Għall-Kumitat Konġunt taż-ŻEE
            
            
               Il-President
            
            Thórir IBSEN
         
      
      
         (1)  ĠU L 32, 3.2.2012, p. 1.
      
         (2)  ĠU L 163, 6.6.1998, p. 1.
      
         (*)  Ma huma indikati l-ebda rekwiżiti kostituzzjonali.